Четирима роми ограбиха и удушиха възрастна жена

87-годишна жена е убита в дома си в тополовградското село Устрем в понеделник през нощта, съобщиха от полицията в Хасково.



Възрастната жена е живяла сама, затова сигналът за убийството е подаден ден по-късно от съсед, на когото направило впечатление, че втори ден възрастната жена не е напускала дома си. Причината за смъртта е задушаване. По данни на полицията най-вероятно става въпрос за грабеж, завършил с убийство.

Крадците са влезли в дома на старицата през прозорец на входно антре, който счупили.

За бруталното убийство вече има задържани четирима жители на селото, двама от които жени. Те са криминално проявени и са от ромски произход. Случаят се наблюдава от Окръжна прокуратура в Ямбол.